Gojira a oa bet savet e 1996 e Ondres, e Bro-Chall, ur gêriadenn e-kichen Baiona, gant ar vreudeur Duplantier (Joe ha Mario) a son ar gitar hag ar batri, ar gitarour Christian Andreu hag ar soner gitar-boud Jean-Michel Labadie. Ar strollad en deus kroget dober sonadegoù ha da enrollañ dindan an anv Godzilla ha embannet o deus o demo kentañ : Possessed e 1998. Goude bezañ bet graet sonadegoù gant strolladoù evel Cannibal Corpse, Edge of Sanity, Impaled Nazarene ha Immortal e miz Gwengolo 1999, kudennoù lezennel eon deus rediet Godzilla da cheñch e anv. Choazet o deus Gojira, an doare da skrivañ an euzhvil Godzilla e rōmaji. Dindan an anv nevez e voe embannet o albom kentañ, Terra Incognita, e 2001.